cyanic-selkie/wikianc huggingface dataset:
২০০৮ গ্রীষ্মকালীন অলিম্পিকে জুডো – পুরুষদের ১০০ কেজি
পুরুষদের জুডো ওজন শ্রেণীর এই বিভাগ দ্বিতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ১০০কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
আবু জাহিদ
আবু জাহিদ একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।
জীবন
কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।
মুক্তিযুদ্ধে অবদান
কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।
মৃত্যু
১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়।
তথ্যসূত্র
দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯
বিহসুদ জেলা
বিহসুদ জেলা (পশতু: بهسود, পূর্বে জালালাবাদ জেলা) আফগানিস্তানের নাঙ্গারহার প্রদেশের একটি জেলা। জেলাটির মধ্যে ৪০ টি প্রধান গ্রাম রয়েছে যা কাবুল নদীর উভয় পাশ জালালাবাদ শহরের কাছাকাছি অবস্থান করছে। পূর্বে জালালাবাদ জেলার শহরটি ছিল একটি অংশ ছিল কিন্তু ২০০৪ সালে শহরটি স্বাধীনভাবে পৌরসভা ব্যবস্থার অধীনে পরিচালিত হতে থাকে। এছাড়া এটি কোন শহরের মধ্যে অন্তর্ভুক্ত না হয়ে নিজস্ব নাম বিহসুদ জেলা নিয়ে আবির্ভূত হয়। জেলার মধ্যে মূলত কমলা, চাল এবং আখ চাষ করা হয় এবং রাজধানী শহর বিচ্ছিন্ন প্রকৃতির ফসল লক্ষ্য করা যায়। জেলাটি সারা বছরের দৈনন্দিন আবহাওয়া বহু দর্শনার্থীদের মনোযোগ আকর্ষণ করতে সক্ষম হয়েছে।
২০০২ সালের আদমশুমারী হিসাবে অনুযায়ী, জনসংখ্যা ছিল ১২০,০০০ যার ৫৫% পশতুন ভাষা, ৪০% মানুষ আফগান আরব ভাষা এবং ৫% মানুষ তাজিক ভাষায় কথা বলে থাকেন। এখানকার মানুষের প্রাথমিক কর্মসংস্থান হচ্ছে কৃষিচাষ করা এবং পশুপালন করা।
গ্রিক-বৌদ্ধ যুগ
অতীতে জালালাবাদ ছিল প্রাচীন গ্রীক-বৌদ্ধদের প্রধান কেন্দ্র শহর। বৌদ্ধ তীর্থযাত্রীরা ফ্যাক্সিয়ান শহরে ৪০০ খ্রিষ্টাব্দে জেলাটি পরিদর্শন করেন এবং তাদের ভ্রমণব্যবস্থায় বর্ণিত যে, অনেক বৌদ্ধগনের আশ্রয়স্থল এলাকা ছিল এটি। জেলাটির মধ্যে হদ্দু শহরের প্রত্নতাত্ত্বিক স্থানটি অবস্থিত এবং বৌদ্ধ মূর্তিগুলির সাথে কনিষ্কের সময় থেকে বৌদ্ধদের কেন্দ্রস্থল ছিল যেগুলি প্রায় ছেষ্টি ফুট উচ্চতা বিরাজমান ছিল।
ইসলামিক বিজয়ের আগ মূহুর্ত পর্যন্ত, কপিসির বৌদ্ধ রাজত্ব বামিয়ান থেকে জালালাবাদ জেলা পর্যন্ত প্রসারিত করেছিলেন।
যোগাযোগ ব্যবস্থা
২০০৩ সালের সেপ্টেম্বরে জালালাবাদ জেলায় ইন্টারনিউজ রেডিও শরফ ইন্ডিপেন্ডেন্ট নামে একটি রেডিও স্টেশন স্থাপন করেন।
২০০৭ সালের ১লা আগস্ট তারিখে, নতুন জেলা কমিউনিকেশনস সেন্টারের উদ্বোধন করা হয়। আফগানিস্তানের কনস্যুলেট ফোর্সেস কমান্ড কর্তৃক জেলা কমিউনিকেশনস সেন্টার এর নির্মাণ কাজ প্রায় নয় মাসেরও বেশি সময় ধরে শুরু করা হয়েছিল। কিন্তু সমাপ্তির তত্ত্বাবধানের জন্য নঙ্গারার প্রাদেশিক পুনর্গঠন দল (পিআরটি) হস্তান্তর করা হয়। কিন্তু সুষ্ঠুভাবে কাজগুলি সমাপ্তির জন্য নঙ্গারার প্রাদেশিক পুনর্গঠন দল (পিআরটি) এর কাছে হস্তান্তর করা হয়। নতুন ভবনের নির্মাণকাজ নানগারারের পিআরটি থেকে শুরু করে আমিরিজি সেঙ্গি পর্যন্ত গিয়ে শেষ হয়।
কৃষি
২০০৭ সালের জুন মাসে দুধ উৎপাদন ও প্রক্রিয়াকরণের জন্য একটি মেল গবেষণা কেন্দ্র হিসেবে জালালাবাদ জেলায় অন্যতম একটা এলাকা হিসেবে মর্যাদা পায়। একটি প্রতিবেদনে বলা হয় যে, শহরটির কাছাকাছি এলাকায় নতুনভাবে উৎপাদিত দুদ্ধজাত দ্রব্যাদি ও স্থানীয় বাজার যথাযথভাবে পরিবেশন করা এবং পাশ্ববর্তী রাজ্য কাবুল বা পাকিস্তানের মধ্য সামগ্রীসমূহ বিক্রি করা।
বানৌজা নির্ভয়
বানৌজা নির্ভয় বাংলাদেশ নৌবাহিনীর একটি টাইপ ০৩৭ শ্রেনীর ডুবোজাহাজ বিধ্বংসী জাহাজ। ১৯৮৫ সাল থেকে জাহাজটি বাংলাদেশ নৌবাহিনীর বহরে যুক্ত রয়েছে।
বানৌজা নির্ভয় ১৯৮৫ সালের ১ ডিসেম্বর বাংলাদেশ নৌবাহিনীতে কমিশন লাভ করে। জাহাজটিকে চট্টগ্রামে নিয়োগ দেয়া হয়েছিল। ২০০৮ সালের নভেম্বর মাসে বানৌজা মধুমতি ও বানৌজা আবু বকরের সাথে নির্ভয়কেও বঙ্গোপসাগরের বিরোধপূর্ণ এলাকায় তেল-গ্যাস অনুসন্ধানের সহায়তায় আসা মায়ানমার নৌবাহিনীর জাহাজের মুখোমুখি মোতায়েন করা হয়। পরবর্তীতে মায়ানমার নৌবাহিনীর জাহাজ পিছু হটে নিজেদের জলসীমায় ফিরে যায়।
জাহাজটিতে প্রাথমিক যুদ্ধ সরঞ্জাম হিসেবে দুটি টুইন ৫৭ মিমি ৭০-ক্যাল ৭৬ ডিপি টাইপের বন্দুক এবং দুটি টুইন ২৫ মিমি ৬০ ক্যাল ৬১ টাইপের বন্দুক বহন করে। এ ছাড়াও, জাহাজটি ডুবোজাহাজ বিধ্বংসী যুদ্ধ মিশনগুলো পরিচালনা করার জন্য বিভিন্ন অস্ত্র বহন করেন। চারটি আরবিইউ-১২০০ (টাইপ-৮১) (৫ ব্যারেল) ডুবোজাহাজ বিধ্বংসী রকেট, দুটি বিএমবি-২ ডুবোজাহাজ বিধ্বংসী মর্টার, ২০ মিটার গভীর চার্জসহ দুটি ডিপ্থ চার্জ রেইল ডুবোজাহাজ বিধ্বংসী সরঞ্জাম।
ব্যাংক ইন্দোনেশিয়া
ইতিহাস
বাম|থাম্ব|250x250পিক্সেল| বাটাভিয়ায় (পুরানো জাকার্তা) ডি জাভাশে ব্যাংকের অফিস, বর্তমানে ব্যাংক ইন্দোনেশিয়া যাদুঘর। নেদারল্যান্ডের রাজা প্রথম উইলিয়াম ১৮২৬ সালে ইন্ডিজে একটি বেসরকারি ব্যাংক প্রতিষ্ঠা করার অধিকার প্রদান করেন যার নাম ছিল ডি জাভাশে ব্যাংক (ব্যাংক অব জাভা )। এটি ১৮২৮ সালের ২৪ জানুয়ারি প্রতিষ্ঠিত হয়েছিল এবং পরে ডাচ ইস্ট ইন্ডিজের প্রচলন ব্যাংকে পরিনত হয়েছিল। এটি তখন নেদারল্যান্ডস ইন্ডিজ মুদ্রা গুল্ডেন মুদ্রণ, প্রচলন ও নিয়ন্ত্রণ করত।
ডি জাভাশে ব্যাংক বেসরকারি ব্যাংক হিসাবে পরিচালিত হত, এজন্য ব্যক্তি এবং শিল্প প্রতিষ্ঠানও এই ব্যাংকের বিভিন্ন অফিস থেকে ব্যাংকিং সেবা নিতে পারতো। থাম্ব|250x250পিক্সেল| ১৯১৮ সালে [[বানদুং|বান্দুং-এ ডি জাভাশে ব্যাংকের একটি শাখা প্রতিষ্ঠিত হয়, যেটি বর্তমানে ব্যাংক ইন্দোনেশিয়ার জাদুঘর হিসেবে ব্যবহৃত হচ্ছে।]] নেদারল্যান্ডস কর্তৃক ইন্দোনেশিয়ার স্বাধীনতার স্বীকৃতির তিন বছর পর, ১৯৫৩ সালের ১ জুলাই ডি জাভাশে ব্যাংক জাতীয়করণের মাধ্যমে ব্যাংক ইন্দোনেশিয়া প্রতিষ্ঠিত হয়।
প্রতিষ্ঠার পরবর্তী ১৫ বছরের ব্যাংক ইন্দোনেশিয়া বাণিজ্যিক ব্যাংকিং কার্যক্রম পরিচালনার পাশাপাশি দেশের জাতীয় ব্যাংক হিসাবে কাজ করে এবং ইন্দোনেশিয়ান রুপিয়া মুদ্রণ ও জারি করার দায়িত্ব পালন করে রয়েছে। ১৯৬৮ সালের ১৩ নং আইনের মাধ্যমে ব্যাংক ইন্দোনেশিয়াকে জাতীয় ব্যাংক থেকে কেন্দ্রীয় ব্যাংকে রূপান্তর করা হয়।
পরবর্তীকালে, ১৯৯৯ সালের ২৩ নং আইন দ্বারা আগের আইনটি প্রতিস্থাপিত হয়। এই আইনের মাধ্যমে ব্যাংক ইন্দোনেশিয়াকে সরকারি নিয়ন্ত্রণ থেকে স্বাধীনতা প্রদান করা হয়। তখন থেকে ব্যাংকটি রাষ্ট্রপতির পরিবর্তে জাতীয় সংসদে (ডিপিআর ) রিপোর্ট করে আসছে এবং ব্যাংকের গভর্নর পদে মন্ত্রিসভার কোনো সদস্য নিয়োগ দেয়া হয় না।
সাংগঠনিক কাঠামো
একজন গভর্নর, একজন সিনিয়র ডেপুটি গভর্নর এবং চার থেকে সাতজন ডেপুটি গভর্নরের সমন্বয়ে গঠিত বোর্ড অব গভর্নরদের নেতৃত্বে ব্যাংকটি পরিচালিত হয়।
বোর্ড অব গভর্নরস সভা হল ব্যাংকের সর্বোচ্চ সিদ্ধান্ত গ্রহণকারী ফোরাম। এটি মাসে অন্তত একবার আর্থিক নীতি বিষয়ে সাধারণ সিদ্ধান্ত নেওয়ার জন্য এবং সপ্তাহে অন্তত একবার নীতি বাস্তবায়নের মূল্যায়ন বা অন্যান্য কৌশলগত ও নীতিগত বিষয়ে সিদ্ধান্ত নেওয়ার জন্য অনুষ্ঠিত হয়।
ব্যাংক ইন্দোনেশিয়া আর্থিক অন্তর্ভুক্তি নীতি প্রচারে সক্রিয় ভূমিকা পালন করে এবং আর্থিক অন্তর্ভুক্তি জোটের নেতৃস্থানীয় সদস্য। এটি ২০১০ সালে ইন্দোনেশিয়ার বালিতে অনুষ্ঠিত আর্থিক অন্তর্ভুক্তি জোটের দ্বিতীয় বার্ষিক বৈশ্বিক পলিসি ফোরাম আয়োজন করে। ২০১২ সালের ১৪ মে ব্যাংক ইন্দোনেশিয়া ঘোষণা করেছে যে এটি মায়া ঘোষণার অধীনে আর্থিক অন্তর্ভুক্তির জন্য নির্দিষ্ট প্রতিশ্রুতি দেবে।
কৌশলগত উদ্দেশ্য
ব্যাংক ইন্দোনেশিয়ার কৌশলগত উদ্দেশ্যগুলি হচ্ছে:
ইন্দোনেশিয়ার অফিসসমূহ
ইন্দোনেশিয়ার প্রায় সব বড় শহরে ব্যাংক ইন্দোনেশিয়ার শাখা রয়েছে।
গুয়াহাটি-লামডিং সেকশন
গুয়াহাটি-লামডিং সেকশন হল একটি ব্রড-গেজ রেললাইন যা গুয়াহাটিকে লামডিং জংশনের সাথে সংযুক্ত করে। দীর্ঘ রেললাইন যা ভারতের আসাম রাজ্যে চালু আছে। এটি উত্তর- পূর্ব সীমান্ত রেলওয়ে জোনের আওতাধীন।
ইতিহাস
বিভাজনের পূর্বে আসাম আখাউড়া-কুলাউড়া-ছাতক লাইন এবং আখাউড়া-লাকসাম-চট্টগ্রাম লাইনের মাধ্যমে চট্টগ্রামের সাথে যুক্ত ছিল। চট্টগ্রাম বন্দরের সাথে রেল সংযোগের জন্য আসামের চা চাষীদের দাবির পরিপ্রেক্ষিতে চট্টগ্রাম লিঙ্কটি নির্মাণ করা হয়েছিল। আসাম বেঙ্গল রেলওয়ে ১৮৯১ সালে বাংলার পূর্ব দিকে একটি রেলপথ নির্মাণ শুরু করে। একটি চট্টগ্রাম ও কুমিল্লার মধ্যে ট্র্যাকটি ১৮৯৫ সালে যান চলাচলের জন্য উন্মুক্ত করা হয়। কুমিল্লা-আখাউড়া-কুলাউড়া-বদরপুর সেকশনটি ১৮৯৬-১৮৯৮ সালে খোলা হয়েছিল এবং অবশেষে ১৯০৩ সালে লুমডিং পর্যন্ত সম্প্রসারিত হয়েছিল।  আসাম বেঙ্গল রেলওয়ে ১৯০০ সালে গুয়াহাটি পর্যন্ত একটি শাখা লাইন নির্মাণ করে, যা শহরটিকে পূর্ব লাইনের সাথে সংযুক্ত করে। ১৯০০-১৯১০ সময়কালে, ইস্টার্ন বেঙ্গল রেলওয়ে গোলকগঞ্জ-আমিনগাঁও শাখা লাইন তৈরি করে, এইভাবে ব্রহ্মপুত্রের পশ্চিম তীরকে পশ্চিম লাইনের সাথে সংযুক্ত করে।
ব্রডগেজ
গুয়াহাটি থেকে লুমডিং এবং চাপারমুখ থেকে হাইবারগাঁও পর্যন্ত রেলপথ মিটারগেজ থেকে ব্রডগেজে  উন্নীত করা হয় ১৯৯৪ সালে।
ডাবল রেলপথ
গুয়াহাটি-লুমডিং-ডিব্রুগড় লাইনটি ২০১১-১২-এর রেলওয়ে বাজেটে দ্বিগুণ করার প্রস্তাব করা হয়েছিল।
দীর্ঘ লামডিং-হজাই ডাবল রেলপথ প্রকল্প ২০১২-১৩ সালে অনুমোদিত হয়েছিল।লুমডিং হোজাই প্যাচ ডাবলিং ১০ জুলাই ২০১৯ এ সম্পন্ন হয়েছিল। দীর্ঘ নতুন গুয়াহাটি-ডিগারু দ্বিগুণ প্রকল্প ২০১২-১৩ সালে সম্পন্ন হয়েছিল।
রেলওয়ে পুনর্গঠন
আসাম রেলওয়ে অ্যান্ড ট্রেডিং কোম্পানি লিমিটেড সালে আসাম বেঙ্গল রেলওয়ের সাথে একীভূত হয়। দেশভাগের সাথে সাথে আসাম বেঙ্গল রেলওয়ে বিভক্ত হয়ে আসামের রেললাইনগুলি আসাম রেলওয়েতে পরিণত হয়। ১৯৫২ সালে, আসাম রেলওয়ে, অউধ-তিরহুত রেলওয়ে এবং বোম্বে, বরোদা এবং মধ্য ভারত রেলওয়ের কানপুর-আচনেরা অংশের একীকরণের সাথে উত্তর পূর্ব রেলওয়ে গঠিত হয়েছিল। উত্তর-পূর্ব সীমান্ত রেলওয়ে ১৯৫৮ সালে NE রেলওয়ের একটি অংশ নিয়ে তৈরি করা হয়েছিল।
জাগিরোডে ট্রেন লাইনচ্যুত
১৬ এপ্রিল ২০১৪ তারিখে, প্রায় ২:১৫ টায় গুয়াহাটিগামী ডিমাপুর-কামাখ্যা এক্সপ্রেস মধ্য আসামের মরিগাঁও জেলার জাগিরোডের কাছে গুয়াহাটি-লুমডিং সেকশনে লাইনচ্যুত হয় যার ফলে ৪৫ জন আহত হয়।দুর্ঘটনার সময় ট্রেনটিতে প্রায় ৭০০ যাত্রী ছিল।
বৈশালী মোহান্তি
বৈশালী মোহান্তি (জন্ম: ৫ আগস্ট ১৯৯৪) তিনি একজন ভারতীয় ধ্রুপদী নৃত্যশিল্পী এবং নৃত্য পরিচালক, লেখক, কলাম লেখক এবং বিদেশী ও জননীতির বিশ্লেষক। তিনি আমেরিকান বিজনেস ম্যাগাজিন ফোর্বস, দ্য হাফিংটন পোস্ট, দ্য ডিপ্লোম্যাট এবং ওপেন ডেমোক্র্যাসি, লন্ডন সহ বেশ কয়েকটি নামীদামী আন্তর্জাতিক প্রকাশনাগুলিতে পররাষ্ট্র নীতি এবং কৌশলগত বিষয়ে নিয়মিত লেখালেখি করেন।    তিনি অক্সফোর্ড ওড়িশি সেন্টারের প্রতিষ্ঠাতা যা অক্সফোর্ড বিশ্ববিদ্যালয় এবং যুক্তরাজ্যের অন্যান্য শীর্ষস্থানীয় প্রতিষ্ঠানে ওড়িশি নৃত্যের প্রচার ও প্রশিক্ষণের সাথে জড়িত।
তিনি অক্সফোর্ড বিশ্ববিদ্যালয় অধিভুক্ত ২০১৫-১৬ সালের একজন এএলসি বৈশ্বিক ফেলো ছিলেন।
প্রাথমিক জীবন এবং শিক্ষা
থাম্ব|২৪ নভেম্বর ২০১০-এ ১৬তম আন্তর্জাতিক সৈকত অনুষ্ঠানে পারফর্ম করছেন বৈশালি মোহান্তি ও তার দল। বৈশালী মোহন্তির জন্ম ১৯৯৪ সালের ৫ আগস্ট ওড়িশার পুরীতে, প্রখ্যাত নারীবাদী, কবি ও লেখক মানসী প্রধান এবং ইন্ডিয়ান ইনস্টিটিউট অফ টেকনোলজির বৈদ্যুতিক প্রকৌশলী রাধা বিনোদ মোহান্তির ঘরে।
তিনি ব্লিশড স্যাক্রামেন্ট উচ্চ বিদ্যালয়, পুরী এবং ভুবনেশ্বরের কেআইআইটি আন্তর্জাতিক বিদ্যালয়ে পড়াশোনা করেন। তিনি দিল্লির লেডি শ্রী রাম মহিলা কলেজ থেকে রাজনীতি এবং আন্তর্জাতিক সম্পর্ক বিষয়ে স্নাতক ডিগ্রি অর্জন করেছিলেন।
তিনি অক্সফোর্ড বিশ্ববিদ্যালয় থেকে পারমাণবিক কূটনীতির উপর তার প্রথম শ্রেণীর গবেষণামূলক প্রবন্ধ লিখে স্নাতকোত্তর ডিগ্রি অর্জন করেন।
নাচের ক্যারিয়ার
বৈশালি মোহান্তি এক দশক ধরে ওড়িশির খ্যাতিমান শিক্ষক পদ্মশ্রী গুরু গঙ্গাধর প্রধানের কাছ থেকে তার মৃত্যুর আগ পর্যন্ত ওড়িশি নৃত্যের প্রশিক্ষণ গ্রহণ করেছিলেন। তিনি আরেক বিশিষ্ট ওড়িশি শিক্ষক ও নৃত্য পরিচালক পদ্মশ্রী গুরু ইলিয়ানা সিটারিস্টির কাছ থেকে নৃত্য পরিচালনা বিষয়ে উচ্চতর প্রশিক্ষণ গ্রহণ করেন। তিনি প্রথম শ্রেণীর সম্মানসূচক ওড়ুিশি নৃত্যের একজন বিশারাদ ডিগ্রিধারী।
অক্সফোর্ড ওডিসি কেন্দ্র
থাম্ব|২০১৫ সালের ৯ এপ্রিল নয়াদিল্লির ইন্ডিয়া হ্যাবিট্যাট সেন্টারে নির্ভয়া সমরোহে বৈশালি মোহান্তি ২০১৫ সালে, ভারতীয় ধ্রুপদী নৃত্যকে জনপ্রিয় করতে তিনি অক্সফোর্ড বিশ্ববিদ্যালয়ে অক্সফোর্ড ওড়িশি কেন্দ্র প্রতিষ্ঠা করেছিলেন।  অক্সফোর্ড বিশ্ববিদ্যালয়ের সদস্যদের জন্য নিয়মিত ওড়িশি নৃত্য ক্লাসের পাশাপাশি, এই কেন্দ্রটি ক্যামব্রিজ বিশ্ববিদ্যালয়, লন্ডন স্কুল অব ইকোনমিক্স, ইউনিভার্সিটি কলেজ লন্ডন (ইউসিএল), কিংস কলেজ লন্ডন, ম্যানচেস্টার বিশ্ববিদ্যালয় এবং এডিনবরা বিশ্ববিদ্যালয় সহ অন্যান্য প্রতিষ্ঠানে ওড়িশি নৃত্য বিষয়ক কর্মশালাও পরিচালনা করে।
পুরস্কার
২০১৩ সালে, তার অসামান্য কৃতিত্বের জন্য ভারতের জাতীয় মহিলা কমিশন কর্তৃক আন্তর্জাতিক মহিলা দিবস উপলক্ষে নয়াদিল্লিতে তাকে অভিনন্দিত করা হয়েছিল। একই বছর, ২০১২ সালে দিল্লি গণধর্ষণের শিকারের প্রতি শ্রদ্ধা জানিয়ে তার নৃত্য রচনাটি সমস্ত বিভাগ জুড়ে দিল্লি বিশ্ববিদ্যালয়ের নৃত্য প্রতিযোগিতায় শীর্ষ স্থান অর্জন করেছিল।
২০১৭ সালে, তিনি কৈলাশ সত্যার্থী, ২০১৪ সালের শান্তিতে নোবেল পুরস্কার বিজয়ীর হাত থেকে ভারতীয় শাস্ত্রীয় নৃত্যে অবদানের জন্য সম্মানিত আরিয়া পুরস্কার গ্রহণ করেন।
চরমপত্র
চরমপত্র হলো এম আর আখতার মুকুল রচিত ও উপস্থাপিত স্বাধীন বাংলা বেতার কেন্দ্রের সবচেয়ে জনপ্রিয় অনুষ্ঠান।
চরমপত্র অনুষ্ঠানটি স্বাধীন বাংলা বেতার কেন্দ্র চালু হওয়ার দিন ২৫শে মার্চ থেকে শুরু করে ১৬ই ডিসেম্বর বাংলাদেশ স্বাধীন হওয়ার দিন পর্যন্ত প্রতিদিন প্রচারিত হয়েছে। 'চরমপত্র' অনুষ্ঠানটির নামকরণ করেছিলেন স্বাধীন বাংলা বেতারকেন্দ্রের কর্মী আশফাকুর রহমান খান। 'চরমপত্র' - এর প্রতিটি অধ্যায় রচনা ও পাঠ করেন এম আর আখতার মুকুল।
'চরমপত্র' ছিল ব্যাঙ্গাত্মক ও শ্লেষাত্মক মন্তব্যে ভরপুর একটি অনুষ্ঠান। মানসম্মত রেকর্ডিং স্টুডিওর অভাবে টেপ রেকর্ডারে 'চরমপত্র' রেকর্ডিং করা হতো এবং ৮-১০ মিনিটের এই টেপ নিয়মিতভাবে স্বাধীন বাংলা বেতারকেন্দ্রের ট্রান্সমিটার থেকে প্রচারিত হতো। 'চরমপত্র' - এর প্রতিটি অনুষ্ঠানের রচনা ও ব্রডকাস্টিং-এর জন্য এম আর আখতার মুকুল এর পারিশ্রমিক নির্ধারিত হয়েছিল ৭ টাকা ২৫ পয়সা।
স্বাধীন বাংলা বেতার কেন্দ্র থেকে প্রচারিত এই অনুষ্ঠান মুক্তিযোদ্ধাদের উৎসাহ ও উদ্দীপনা দানের জন্য রচিত ও পরিবেশিত হতো। এই অনুষ্ঠান বাংলাদেশের শত্রু কবলিত এলাকার জনগোষ্ঠী ও ভারতে অবস্থানরত বাঙ্গালী শরণার্থীদের মনোবল বৃদ্ধিতে গুরুত্বপূর্ণ ভূমিকা রাখে।
বিকানেরী ভূজিয়া
বিকানেরী ভূজিয়া এক প্রকারের বেসন এবং রাজস্থানের শহর বিকানের স্থানীয় মসলায় প্রস্তুত করা মচমচে জলপান। এটি দেখিতে পাতলা হলুদ বর্ণের। সর্বপ্রথম ভূজিয়া বিকানের এ তৈরি করা হয়েছিল এবং পরে গোটা পৃথিবীতে এর প্রচলন হয়ে পড়ে। বৃহৎ পরিমাণে প্রস্তুত করা বিভিন্ন ধরনের ভূজিয়াকে এক শ্রেণীবদ্ধ পরীক্ষা প্ৰণালীর মধ্য দিয়া নেয়া হয়। বিভিন্ন নতুন সামগ্রীতে প্ৰস্তুত করলেও এর মৌলিক ধৰ্ম যেন এক থাকে তাই এই পরীক্ষা করা হয়।
বিকানেরী ভূজিয়া বিকানেরের কুটিরশিল্প। বিকানের অঞ্চলের বিভিন্ন গাঁয়ে প্ৰায় ২৫ লাখ মানুষ বিশেষ করে মহিলারা এর সাথে জড়িত। বৰ্তমানে পেপছিকোর মতো বহু বহুজাতিক ভারতীয় জলপান কোম্পানীয়ে এই ভূজিয়ার নাম ব্যবহার করার জন্যে স্থানীয় শিল্পটি এক বৃহৎ প্রতিযোগিতার সন্মুখীন হয়েছে।  বহু বছর নকল সামগ্ৰীর সাথে প্রতিদ্বন্দ্বিতা করার পর, ২০১০ সালের সেপ্টেম্বর মাসে ভারতীয় পেটেন্ট কাৰ্য্যালয়ে বিকানেরী ভূজিয়াকে ভৌগোলিক অস্তিত্বের অধিকার এবং স্থানীয় প্ৰস্তুতকৰ্তাদের কে এর পেটেন্ট দেয়া হয়।
ইতিহাস
মহারাজা শ্ৰী দাংগার সিংএর রাজত্ব কালে ১৮৭৭ সালে এই ভূজিয়ার প্ৰথম নমুনা বিকানেরের প্ৰিঞ্চলী ষ্টেট এ প্ৰস্তুত করা হয়েছিল।
প্ৰস্তুত প্ৰণালী
মোঠ ডালের বেসন বিভিন্ন মসলা যেমন – বুট ডালের বেসন, ছেলুলোজের গুড়ি(ফাইবার), লবণ, লাল মরিচ, গোল মরিচ, এলাছি, লং, বাদাম তেল ইত্যাদি থেকে এটি প্ৰস্তুত করা হয়। ভূজিয়ার বিশেষ আকৃতির জন্যে একে চালনির মধ্য দিয়ে জোরে গরম বনস্পতি তেলে ভাজা হয়। সমগ্ৰ ভারত বিশেষ করে রাজস্থান, গুজরাত, মহারাষ্ট্র, বিহার, পশ্চিম বঙ্গ এবং অসমে ভূজিয়া খুবই জনপ্ৰিয়।
পেটেন্ট এবং ভৌগোলিক অস্তিত্ব সুরক্ষা
২০১০ সালের সেপ্টেম্বর মাসে বিকানেরী ভূজিয়াকে ভৌগোলিক অস্তিত্ব সুরক্ষা দেয়া হয়।
গেম অব থ্রোনস (১ম মৌসুম)
গেম অফ থ্রোন্স একটি ফ্যান্টাসি টিভি সিরিজ যেখানে একটি কাল্পনিক জগতে কাহিনীর সুত্রপাত হয়েছে। কাল্পনিক এই পৃথিবীতে দুইটিমাত্র মহাদেশ। ওয়েস্টরস ও এসোস। ওয়েস্টরস ও এসোস মহাদেশের মাঝে সীমানা গড়ে দিয়েছে ন্যারো সী।ওয়েস্টরসের রাজধানী কিংসল্যান্ডিং।কিংসল্যান্ডিং থেকেই সমগ্র ওয়েস্টরস শাসন করা হয়। ওয়েস্টরসের বিভিন্ন অঞ্চলে রাজার প্রতিনিধি হিসেবে বিভিন্ন লর্ড নিয়োগ করা আছে, যারা রাজার হয়ে অঞ্চলে অঞ্চলে শাসন করে। ওয়েস্টরসের অন্যতম গুরুত্বপূর্ণ একটি রাজ্য হচ্ছে উইন্টারফেল। উইন্টারফেল হচ্ছে কিংসল্যান্ডিং এর সবচেয়ে উত্তরের জনপদ। এখানেই রয়েছে "দ্যা ওয়াল", যার উৎপত্তি সম্পর্কে কেউ না জানলেও এই দেয়াল ওয়েস্টরসের মানবজাতীকে বর্বর ওয়াইল্ডলিং ও হোয়াইট ওয়াকারদের থেকে রক্ষা করে। হোয়াইট ওয়াকার হচ্ছে মৃতদের বাহিনী, বর্তমানে ওয়েস্টরসে হোয়াইট ওয়াকার রমরমা রোমাঞ্চকর গল্প ছাড়া আর কিছুই না। এবার কাহিনীতে আসা যাক....
ওয়েস্টরসের রাজা রবার্ট বারাথিওনের "হ্যান্ড অফ দ্যা কিং" জন এরিন মারা যাওয়া উইন্টারফেলেরজেই তার বিশ্বস্তবন্ধু, উইন্টারফেলের লর্ড নেড স্টার্কের কাছে "হ্যান্ড অফ দ্যা কিং" এর প্রস্তাব নিয়ে আসে।এসময় তার সফরসঙ্গী হিসেবে ছিলো রানী সার্সেই,রাজপুত্র জফ্রী ও টমেন,রাজকন্যা মার্সেইলা এবং রানীর ভাই টিরিয়ন ল্যানিস্টার ও জেইমি ল্যানিস্টার।
উইন্টারফেলের মধ্যমনি আরিয়া ও ব্রান।এরা দুজনেই নেড স্টার্কের সন্তান। আরিয়া ও ব্রান ছাড়াও নেড স্টার্ক ও লেডি ক্যাটেলিন স্টার্কের আরও দুজন পুত্র সন্তান আছে।তারা হলো রব ও রিকন।গ্রেজয় বংশের থিওন গ্রেজয় বাল্যকাল থেকেই উইন্টারফেলের সকলের সাথে বড় হয়েছে। সেও যেন স্টার্ক পরিবারেরই সদস্য।নেড স্টার্কের সন্তান হয়েও সম্পূর্ণ অবহেলায় ও অবজ্ঞায় বড় হচ্ছে মাতৃপরিচয়হীন জন। পিতা নেড স্টার্কের জারজ সন্তান হওয়ার কারণে নামের শেষে আর স্টার্ক পদবী পায় নি, যুক্ত হয়েছে "স্নো"।জন স্নো।
উইন্টারফেলে অবস্থানরত সময়ে নেড স্টার্কের ১০ বছর বয়সী ছেলে ব্রান স্টার্ক উইন্টারফেলের উঁচু একটা মিনারে ল্যানিস্টার বংশের আপন ভাইবোন জেইমি এবং সার্সেই সঙ্গমরত অবস্থায় দেখে ফেলে।এসময় স্যার জেইমি ল্যানিস্টার নিজের ও তার বোনের গোপনীয়তা রক্ষার জন্য বাচ্চা ব্রান-কে ধাক্কা দেয এ।এ যাত্রায় ব্রান স্টার্ক বেচে যায় কিন্তু হারিয়ে ফেলে নিজের চলন ক্ষমতা।হোডোর-ই তার একমাত্র ভরসা,হোডরের পিঠে চড়েই ব্রান চলাচল করে। এদিকে জন এরিনের মৃত্যুর পর রাজা রবার্টের আর কোনো বিশ্বস্ত ব্যক্তি না থাকায় নেড স্টার্ক হ্যান্ড অফ দ্যা কিং হওয়ার প্রস্তাব গ্রহণ করে।এসময় নেড স্টার্ক রাজধানী কিংসল্যান্ডিং এর উদ্দ্যেশ্যে যাত্রাকালে তার সফরসঙ্গী হিসেবে দুই মেয়ে সান্সা ও আরিয়াকে গ্রহণ করে।অন্যদিকে জন স্নো নিজেকে উইন্টারফেলের যোগ্য না মনে করে যোগ দেয় নাইট ওয়াচে।নাইট ওয়াচ ওয়েস্টরসের পুরাতন একটি সংগঠন যারা ওয়াইল্ডলিংদের হাত থেকে ওয়েস্টরসকে পৃথককারী " দ্যাজনয়াল" এর নিরা পত্তায় নিয়োজিত।জন স্নোকে বিদায় দেওয়ার সময় নেড জানায় যে কিংসল্যান্ডিং থেকে ফেরার পর তিনি জন স্নোর মায়ের ব্যাপারে জন-কে বলবেন। উল্লেখ্য রাজা রবার্ট সান্সার সাথে তার বড়পুত্র জফ্রীর বিয়ে দেওয়ার সিদ্ধান্ত মনস্থির করেন।
কিংসল্যান্ডিং এ গিয়েই নেড স্টার্ক সার্সেই ও জেইমি ল্যানিস্টারের গোপনীয়তা জানতে পারে।এক পর্যায়ে সে নিশ্চিত হয়ে যায় যে জফ্রি, টমেন, মার্সেলার কেউ-ই রাজা রবার্ট ব্যারাথিওনের সন্তান না,বরং একই গর্ভজাত দুই ভাই-বোনের অবৈধ সম্পর্কের ফল।কিন্তু শিকারে গিয়ে মদ্যপ রাজা রবার্ট মারা গেলে সিংহাসনে বসে তার কথিত পুত্র জফ্রী।যদিও সিংহাসনের যোগ্য উত্তরসূরী ছিলো রাজার ভাই স্ট্যানীশ ব্যারাথিওন।এসময় হ্যান্ড অফ দ্যা কিং নেড স্টার্ক জফ্রীর সিংহাসনের বিরোধীতা করায় নেড স্টার্ককে গ্রেপ্তার করা হয়,কিছুদিন পর তারই মেয়ে সান্সার সামনে তাকে শিরশ্ছেদ করা হয়।এসময় ছোট্ট মেয়ে আরিয়া নিজের পরিচয় গোপন করে কিংসল্যান্ডিং থেকে পালিয়ে আসে।
রবার্ট রিবেলিউনের সময় বর্তমান রাজা রবার্ট, নেড স্টার্ক ও জন এরিন একসাথে তৎকালীন রাজা এরিস(||)/ম্যাড কিং এর বিরুদ্ধে বিদ্রোহ শুরু করেছিলো।এসময় রবার্টের সাথে যুদ্ধে মারা যায় কিং এরিসের সন্তান প্রিন্স রেগার টারগেরিয়ান।যুদ্ধে পতন ঘটে দীর্ঘ টারগেরিয়ান শাসন আমলের।এসময় রাজা এরিসের পুত্র ভিসেরিস ও কন্যা ডেনেরিস এসোস মহাদেশে আশ্রয় গ্রহণ করে।উল্লেখ্য,টারগেরিয়ানরা রক্তের বিশুদ্ধতা বজায় রাখার জন্য নিজেদের মধ্যে প্রজনন করতো।কিন্তু, এসোস মহাদেশে, রাজা এরিস-এর পুত্র ভিসেরিস টারগারিয়ান,তার বোন ডেনেরিসকে বর্বর ডোথ্রাকি অশ্বারোহী যাযাবর জনগোষ্ঠীর প্রধাব যোদ্ধা খাল ড্রোগোর সাথে বিয়ে দেন। বিনিময়ে ভিসেরিস ওয়েস্টরসের সিংহাসন পূনর্দখল করতে ডোথ্রাকিদের সাহায্য চেয়েছিলেন।
জাঁকজমকপূর্ণ বিবাহ অনুষ্ঠানে ডেনেরিস বিভিন্ন উপঠৌকন লাভ করে,তবে সবগুলোর মধ্যে তার নজর কাড়ে ড্রাগনের ডিম।অদ্ভুত শোনালেও এদের থেকেই পরবর্তীতে জন্ম লাভ করে তিনটি ড্রাগনের। ডেনেরিস হয়ে ওঠে "মাদার অফ ড্রাগন"।
ম্যানর গ্রাউন্ড
ম্যানর গ্রাউন্ড ইংল্যান্ডের প্লামস্টেডে অবস্থিত একটি ফুটবল গ্রাউন্ড। ১৮৮৮- ১৮৮০ এবং ১৮৯৩- ১৯১৩ সাল পর্যন্ত এটি রয়েল আর্সেনালের নিজেদের মাঠ হিসাবে ব্যবহৃত হত। থাম্ব|ম্যানর গ্রাউন্ডে আর্সেনাল বনাম এভারটনের খেলা
এবিএম জাহিদুল হক
এবিএম জাহিদুল হক (মৃত্যু: ১৩ সেপ্টেম্বর ২০০৮) বাংলাদেশ জাতীয়তাবাদী দলের রাজনীতিবিদ, সাবেক নৌপরিবহন উপমন্ত্রী এবং কিশোরগঞ্জ-১ আসনের সাবেক সংসদ সদস্য (এমপি)। তিনি ১৯৯৩ সালে পাকুন্দিয়া আদর্শ মহিলা কলেজ প্রতিষ্ঠা করেন।
রাজনৈতিক জীবন
এবিএম জাহিদুল হক খালেদা জিয়ার প্রথম মন্ত্রিসভায় ২০ মার্চ ১৯৯১ তারিখ থেকে ২৭ ফেব্রুয়ারি ১৯৯৬ তারিখ পর্যন্ত আইন বিচার মন্ত্রণালয় ও নৌপরিবহন মন্ত্রণালয়ের উপমন্ত্রী হিসেবে দায়িত্ব পালন করেন। তিনি কিশোরগঞ্জ-১ আসন থেকে ১৯৯১ সালের পঞ্চম ও ১৫ ফেব্রুয়ারি ১৯৯৬ তারিখের ষষ্ঠ জাতীয় নির্বাচনে জাতীয় সংসদ সদস্য নির্বাচিত হয়েছিলেন।
ব্যক্তিগত জীবন
এবিএম জাহিদুল হক কিশোরগঞ্জ জেলার পাকুন্দিয়া উপজেলার নারান্দী গ্রামে জন্মগ্রহণ করেন। বিভিন্ন শিক্ষাপ্রতিষ্ঠান ও যোগাযোগ ব্যবস্থার ব্যাপক উন্নয়ন করার মাধ্যমে তিনি পাকুন্দিয়া ও হোসেনপুরে জনপ্রিয়তা লাভ করেন। তিনি পাকুন্দিয়ার প্রথম মহিলা ডিগ্রি মহাবিদ্যালয় পাকুন্দিয়া আদর্শ মহিলা কলেজের প্রতিষ্ঠাতা ছিলেন। এবিএম জাহিদুল হক ১৩ সেপ্টেম্বর ২০০৮ তারিখে ঢাকার চৌধূরী পাড়ার নিজ বাসভবনে মৃত্যুবরণ করেন।
কলম্বীয় লেখিকাদের তালিকা
এটি কলম্বিয়াতে জন্মগ্রহণকারী বা সেই দেশের সাথে ঘনিষ্ঠভাবে যুক্ত নারী লেখিকাদের একটি তালিকা ।
মোউরাল
মোউরাল (বৈজ্ঞানিক নাম: Papilio crino(Fabricius)) এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় কালোর উপর সবুজ আবির ছেটানো এবং ডানায় উজ্জ্বল নীলচে সবুজ ধাতব রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
বিস্তার
এই প্রজাপতিটি ভারত এবং শ্রীলঙ্কাতে দেখতে পাওয়া যায়। ভারতে মোউরালকে বিচ্ছিন্নভাবে দেখা যায়। দক্ষিণবঙ্গ, মধ্যপ্রদেশ, পশ্চিমঘাট ও নীলগিরির কিছু অংশ, ছোটনাগপুর অঞ্চল, বিহার অঞ্চলে মোউরাল দেখা যায়। শুষ্ক এবং উষ্ণ পর্নমোচী অরণ্যে এদের বেশি দেখা যায়।
বর্ণনা
মোউরালের ওপর-পিঠে সামনের ডানার মাঝ আঁচল বরাবর একটি উজ্জ্বল নীলচে সবুজ ধাতব রঙের পটি নেমে এসে পিছনের ডানায় মিশেছে, সেখানের পটিটা তুলনামূলক ভাবে চওড়া। পিছনের ডানায় পটির মাঝামাঝি অংশে এই নীলচে আভাটা একটু বেশি এবং ডানার ভূমিকোণে গোলাপি পাড় দিয়ে ঘেরা কালো বিন্দু দেখা যায়। লেজ দেখা যায় এবং লেজের বর্ন কালো, লেজের ডগাতে তিলকের মতো নীলচে সবুজ দ্যুতি থাকে।
আচরণ
এরা ওড়ে খুব দ্রুতগতিতে। মূলত গাছের উপরিভাগে যথেষ্ট উচ্চতায় এদের উড়তে দেখা যায়। মোউরালদের ফুলের মধুর প্রতি আসক্তি আছে। দ্রুত উড়তে উড়তে এরা মাঝে মাঝে পাতার উপর ডানা মেলে বসে থাকতে দেখা যায়।
ডিম
স্ত্রী মোউরাল Chloroxylon swietenia গাছের পাতার ঊপর ডিম পাড়ে।
শূককীট
শূককীট নীলচে সবুজ বর্ণের হয়। দ্বিতীয়, দ্বাদশ এবং ত্রয়োদশ দেহখন্ডে এক জোড়া করে মাংসল গুঁটি দেখা যায়।
আহার্য উদ্ভিদ
এই শূককীট Chloroxylon swietenia গাছের পাতার রসালো অংশ আহার করে।
মূককীট
মূককীট সবুজ রঙের হয়।
রোকেয়া চেয়ার
রোকেয়া চেয়ার বাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক প্রতিষ্ঠিত একটি সম্মানজনক গবেষণা পদ। নারী জাগরণের অগ্রদূত বেগম রোকেয়ার নামে এই চেয়ারটি নামাঙ্কিত। নারী শিক্ষা, নারী ক্ষমতায়ন, নারী উন্নয়ন ও নারী সমাজের উন্নয়নের জন্য যে সকল শিক্ষাবিদ ও গবেষক কাজ করে যাচ্ছেন তাদের মধ্য থেকে ইউজিসি একজন বিশিষ্ট ব্যক্তিকে রোকেয়া চেয়ার-এর জন্য মনোনয়ন প্রদান করে থাকে।
নিয়োগ পদ্ধতি
নির্দিষ্ট নীতিমালার ভিত্তিতে রোকেয়া চেয়ার নিয়োগ প্রদানের জন্য সাধারণত বিভিন্ন বিশ্ববিদ্যালয়ের কাছ থেকে গবেষকদের নামের প্রস্তাব আহ্বান করা হয়। বাংলাদেশ বিশ্ববিদ্যালয় মঞ্জুরী কমিশনের চেয়ারম্যান, ইউজিসির পূর্ণকালীন সদস্যগণ এবং কমিশন কর্তৃক মনোনীত দুই জন বিশেষজ্ঞের সমন্বয়ে গঠিত কমিটি উক্ত পদে মনোনয়ন চূড়ান্ত করে থাকে।
নিয়োগ কাল
রোকেয়া চেয়ার পদে নিয়োগ কাল দুই বছর। উল্লেখ্য, একই সময়ে মাত্র একজন ব্যক্তিকে এই পদে নিয়োগ দেওয়া হয়।
গবেষণাকর্ম
নিয়োগপ্রাপ্ত গবেষকদের বাংলাদেশের যে কোনো পাবলিক বিশ্ববিদ্যালয়ে সংযুক্ত থাকতে হয়। সংশ্লিষ্ট বিষয়ে গবেষণাপত্র প্রকাশনা ছাড়াও তাদের সেমিনারে অংশগ্রহণ, বক্তৃতা প্রদান বা শিক্ষার্থীদের গবেষণা তত্ত্বাবধান করতে হতে পারে।
প্রদেয়
রোকেয়া চেয়ারে নিযুক্ত গবেষকগণ ইউজিসি কর্তৃক নির্ধারিত বিভিন্ন সুযোগ-সুবিধা পেয়ে থাকেন। তবে তাদের প্রাপ্ত সম্মানী জাতীয় অধ্যাপকের তুলনায় অধিক নয়।
নাজমুল হোসেন শান্ত
নাজমুল হোসেন শান্ত (জন্মঃ ২৫ মে ১৯৯৮) হলেন একজন বাংলাদেশী প্রথম-শ্রেণী এবং লিস্ট এ ক্রিকেটার। নাজমুল বা-হাতি ব্যাটসম্যান এবং ডান-হাতি ফাস্ট বোলার হিসেবে বর্তমানে যুব ক্রিকেটে প্রতিনিধিত্ব করছেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশের অনূর্ধ্ব ১৯ ক্রিকেট দলের হিসেবে নির্বাচিত হন।
ব্যক্তিগত জীবন
নাজমুল হোসেন শান্ত ২৫ মে ১৯৯৮ সালে রাজশাহী জেলায় জন্মগ্রহণ করেন ।
ঘরোয়া ক্রিকেট
৮ নভেম্বর ২০১৬ তারিখে, ২০১৬ বাংলাদেশ প্রিমিয়ার লীগে কুমিল্লা ভিক্টোরিয়ানসের হয়ে খেলতে গিয়ে টুয়েন্টি২০ ক্রিকেটে অভিষেক করেন।
২০১৭ সালের ডিসেম্বরে, শান্ত এবং মিজানুর রহমান, ২০১৭-১৮ জাতীয় ক্রিকেট লীগে ঢাকা মেট্রোপলিসের বিপরীতে রাজশাহী বিভাগের হয়ে ব্যাটিং করতে গিয়ে উদ্বোধনী জুটিতে ৩৪১ রান করে সেরা উদ্বোধনী জুটির রেকর্ড তৈরী করেন।
২০১৮-এর অক্টোবরে, ২০১৮-১৯ বাংলাদেশ প্রিমিয়ার লীগের খেলোয়াড় নিলামের পর তিনি খুলনা টাইটানসের স্কোয়াডে অন্তর্ভুক্ত হন। ২০১৯ এর আগস্টে, বাংলাদেশের ২০১৯-২০ মৌসুমের পূর্বে অস্ট্রেলিয়ায় ট্রেনিং ক্যাম্পে অংশগ্রহণকারী ৩৫ জন খেলোয়াড়ের মধ্যে তার নামও অন্তর্ভুক্ত ছিল। ২০১৯ এর নভেম্বরে, ২০১৯ বাংলাদেশ প্রিমিয়ার লীগে খুলনা টাইগার্সের হয়ে খেলার জন্য নির্বাচিত হন।
আন্তর্জাতিক ক্রিকেট
২০১৬ সালের নভেম্বরে, বাংলাদেশ ক্রিকেট দলের নিউজিল্যান্ড সফরের পূর্বে অস্ট্রেলিয়ায় ট্রেনিং ক্যাম্পের জন্য ২২-সদস্যের প্রাথমিক স্কোয়াডে তাকে অন্তর্ভুক্ত করা হয়। ২০১৭ সালের জানুয়ারিতে, নিউজিল্যান্ডের বিপরীতে দ্বিতীয় টেস্ট ম্যাচের পূর্বে তাকে বাংলাদেশের টেস্ট স্কোয়াডে অন্তর্ভুক্ত করা হয়। ২০১৭ সালের ২০ জানুয়ারি, নিউজিল্যান্ডের বিপরীতে দ্বিতীয় টেস্ট খেলায় শান্ত তার টেস্ট অভিষেক করে।
২০১৮ সালের ডিসেম্বরে, ২০১৮ এসিসি উদীয়মান দল এশিয়া কাপে বাংলাদেশ দলের স্কোয়াডে সে অন্তর্ভুক্ত ছিল। ২০১৮ এশিয়া কাপের পর দল থেকে ছিটকে পড়েন শান্ত, এবং ২০১৯-২০ বাংলাদেশ ত্রি-দেশীয় সিরিজ-এর জন্য আবারো দলে ডাক পান। ২০১৯-এর ১৮ সেপ্টেম্বর, জিম্বাবুয়ের বিপরীতে বাংলাদেশের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেন।
২০১৯ এর নভেম্বরে, ২০১৯ এসিসি উদীয়মান দল এশিয়া কাপ প্রতিযোগিতায় বাংলাদেশ দলের অধিনায়ক মনোনীত হন। একই মাসে পরবর্তীতে ২০১৯ দক্ষিণ এশীয় গেমস পুরুষদের ক্রিকেট প্রতিযোগিতার জন্য বাংলাদেশ দলের অধিনায়ক মনোনীত হন। বাংলাদেশ দল ফাইনালে শ্রীলঙ্কাকে পরাজিত করে উক্ত প্রতিযোগিতায় গোল্ড মেডেল লাভ করে।
আবদুল্লাহ শাহ গাজী
থাম্ব| [[পাকিস্তান|পাকিস্তানের করাচিতে আবদুল্লাহ শাহ গাজীর মাজার ]] আব্দুল্লাহ শাহ গাজী (عبد الله شاه غازي) অষ্টম শতাব্দীর মুসলিম পীর এবং সুফী যাঁর মাজার করাচীর ক্লিফটনে মধ্যে অবস্থিত। তার আসল নাম আবদুল্লাহ আল-আস্তার। তাঁর পিতা, মুহাম্মদ আল-নাফস আল-জাকিয়্যাহ, নবী মুহাম্মদের কন্যা ফাতিমার মাধ্যমে তাঁর বংশধর ছিলেন। তিনি তাঁর বাগ্মীতা, অমায়িক আচরণ এবং চিত্তাকর্ষক দেহগঠনের জন্য পরিচিত।
শাহাদাত
থাম্ব|আবদুল্লাহ শাহ গাজীর মাজারের ভিতরে ৭৬১ খ্রিস্টাব্দের দিকে, মুহাম্মদ নাফস আল-জাকিয়াহ ও তাঁর ভাই ইব্রাহিম আদেন থেকে সিন্ধু যাত্রা করেছিলেন, সেখানে তারা কুফাহ ও মদিনায় ফিরে যাওয়ার আগে রাজ্যপাল উমর ইবনে হাফস হাজারমার্দের সাথে পরামর্শ করেন। আবদুল্লাহ শাহ গাজী নামে পরিচিত তাঁর পুত্র আবদুল্লাহ আল-আক্তার সিন্ধুর এক মহিলাকে বিয়ে করেছিলেন এবং তাঁর সন্তান হয়। তবে, উমর বসরায় তাঁর স্ত্রীর কাছ থেকে খবর পেয়েছিলেন যে মুহাম্মদ নাফস আল-জাকিয়াহকে মদিনায় হত্যা করা হয়েছে (১৪ রমজান ১৪৫/৬ ডিসেম্বর ৭৬২)। ফলস্বরূপ, উমর অনুভব করেছিলেন যে রাজধানীতে তাদের উপস্থিতি রাজ্যপাল হিসাবে তাঁর অবস্থানের সাথে আপস করেছে। তাদের পক্ষে বা বিপক্ষে কোনও নির্দিষ্ট পদক্ষেপ নিতে রাজি হন নি, তিনি আবদুল্লাহ আল-আষ্টারকে ডেকে পরামর্শ দিয়েছিলেন:
"আমার একটি বুদ্ধি আছে: সিন্ধুর এক রাজকুমারের এক বিশাল রাজত্ব রয়েছে যার অনেক সমর্থক রয়েছে। তাঁর মুশরিকতা থাকা সত্ত্বেও তিনি মহানবীর [পরিবারকে] প্রচুর সম্মান করেন। তিনি একটি নির্ভরযোগ্য মানুষ। আমি তাকে লিখব এবং আপনার দুজনের মধ্যে একটি চুক্তি শেষ করব। তারপরে আপনি তার কাছে যেতে পারেন, সেখানে থাকতে পারেন এবং আপনি আরও ভাল কিছু চান না"।
আবদুল্লাহ আল-আস্তার সেখানে কিছু বছর অতিবাহিত করেছিলেন, সম্ভবত ৭৬২ খ্রিস্টাব্দ থেকে ৭৬৯ খ্রিস্টাব্দ পর্যন্ত। অবশেষে সিন্ধুতে তাদের উপস্থিতির কথা শুনে খলিফা আল-মনসুর উমর ইবনে হাফসের পরিবর্তে হিশাম ইবনে আমর আল-তাগলিবিকে নিযুক্ত করেন। তিনি বুঝতে পারেন যে তিনি আবদুল্লাহ আল-আক্তারকে দখল করেন এবং অমুসলিম অঞ্চলকে যুক্ত করেন। সিন্ধে পৌঁছার পরে যখন হিশামও এই কাজটি সম্পাদন করতে ব্যর্থ হয়েছিল, তখন তার ভাই সুফাহ (পরে সিন্ধু রাজ্যপাল) তার পক্ষে এটি করেছিলেন এবং আবদুল্লাহকে এবং তাঁর অনেক সহযোগীকে হত্যা করেছিলেন।
মাজার
থাম্ব|মাজারটি পাকিস্তানের দীর্ঘতম আকাশচুম্বী স্থানটির পাশে অবস্থিত। সমাধিটি একটি উচ্চ প্লাটফর্মে নির্মিত হয়েছে, যদিও দেহটিকে একটি ভূগর্ভস্থ ক্রিপ্টে রাখা হয়েছে। মন্দিরটি একটি উঁচু, বর্গাকার চেম্বার এবং একটি সবুজ এবং সাদা স্ট্রাইপযুক্ত গম্বুজ দ্বারা তৈরি, সিন্ধি টাইলকর্ম, পতাকা এবং বুটিং দিয়ে সজ্জিত। মাজারে ভক্তরা সমাধিস্থলের চারপাশে রৌপ্য রেলিংটি সজ্জিত করেছে এবং ফুলের মালা দিয়ে এঁকেছে। মাজারটি উর্দুভাষী এবং পাঞ্জাবীদের কাছে বিশেষভাবে জনপ্রিয় বলে মনে করা হয়, যদিও কিছু খ্রিস্টান এবং হিন্দু সম্প্রদায়ের সদস্যরাও এই মাজারটি পরিদর্শন করে।
১৯৫০-এর দশকের গোড়ার দিকে, ক্লিফটনের বালুকাময় পাহাড়ের চূড়ায় মাজারটি একটি ছোট্ট কুঁড়েঘর ছিল। ১৯৫০-এর দশকের মাঝামাঝি মাঠটি সেহওয়ান শরীফের তৎকালীন রক্ষক মুর্শিদ নাদির আলী শাহ মাজারটি নির্মাণ, প্রসারিত ও সুশোভিত করেছিলেন। মাজারের সম্প্রসারণ এবং তীর্থযাত্রীদের উৎসব, সকলের জন্য নিখরচায় খাবার এবং কাওয়ালির মতো ভক্তিমূলক সংগীত সবাইকে আকর্ষণ করে। ১৯৬২ সালে ওয়াকফ বিভাগ মাজারের প্রশাসনিক নিয়ন্ত্রণ গ্রহণ করে। ২০১১ সালে, মাজারটি মেসার্স বাহরিয়ার একটি বেসরকারী সংস্থার হাতে হস্তান্তর করা হয়েছিল। পাকিস্তানির নির্মাণ কোম্পানী বাহরিয়া টাউন মাজারের বাইরের অংশটি সংস্কার করেছিল। এটি করাচির বাসিন্দাদের কাছ থেকে মিশ্র প্রতিক্রিয়া পেয়েছে।
২০১০ সালে আবদুল্লাহ শাহ গাজীর মাজারে জঙ্গিরা হামলা করেছিল যারা মাজারে দুটি আত্মঘাতী বোমা বিস্ফোরণ করেছিল। এ হামলায় ১০ জন মারা গিয়েছিল এবং প্রায় ৫০ জন আহত হয়েছিল।
মাজারের ব্যবস্থাপনা কমিটি এখনও প্রয়োজনে দুবেলা দৈনিক খাবার বিনামূল্যে সরবরাহ করে।
মেন্‌স ওয়াইভস
মেন্‌স ওয়াইভস (Men's Wives) হল উইলিয়াম ম্যাকপিস থ্যাকারির রচিত উপন্যাস। এটি ১৮৫২ সালে প্রকাশিত হয়।
জামিয়া শরইয়্যাহ মালিবাগ, ঢাকা
জামিয়া শরইয়্যাহ মালিবাগ ( আরবি : الجامعة الشرعية ماليباغ), যাজামিয়া শরইয়্যাহ মাদ্রাসা নামে পরিচিত, বাংলাদেশের ঢাকায় অবস্থিত একটি কওমি মাদ্রাসা।
ইতিহাস
১৯৫৬ সালে একটি মসজিদ স্থাপনের জন্য একজন মুছল্লী গোলাম গাউস তাঁর জমি দান করেছিলেন। পরে তারা ঐ স্থানে একটি ছোট মক্তব প্রতিষ্ঠিত করেন। দিনে দিনে এই মক্তব "হেফজখানা" এবং পরে 'কিতাব' বিভাগে উন্নিত হয় এবং ১৯৮২ সালে এই প্রতিষ্ঠানটি দাওরায়ে হাদিস (মাস্টার্স) কোর্স শুরু করে। প্রথম থেকেই এই মাদ্রাসার শিক্ষার্থীরা বোর্ড পরীক্ষায় ভাল ফলাফল করছে। বোর্ড পরীক্ষার আলোকে এই জামিয়া বাংলাদেশের অন্যতম সেরা একটি মাদ্রাসা। কাজী মুতাসিম বিল্লাহর মৃত্যুর পর আশরাফ আলী এর মহাপরিচালক নিযুক্ত হন।
কাপাস হেরা
জনসংখ্যার উপাত্ত
ভারতের ২০০১ সালের আদমশুমারি অনুসারে কাপাস হেরা শহরের জনসংখ্যা হল ২১,৫৯৫ জন। এর মধ্যে পুরুষ ৬৩%, এবং নারী ৩৭%।
এখানে সাক্ষরতার হার ৭১%, । পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে কাপাস হেরা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
জেরুসালেমের প্রধান মুফতি
ব্রিটিশ অনুশাসন
যখন ফিলিস্তিন ব্রিটিশ অনুশাসনের অধীনে ছিলো তখন জেরুসালেমের প্রধান মুফতির পদটি ব্রিটিশ অনুশাসক কর্তৃপক্ষ দ্বারা তৈরি করা হয় যার উদ্দেশ্য ছিলো "সরকারের সম্মান বৃদ্ধি করা"।
১৯২১ সালে কামিল আল-হুসাইনির মৃত্যুর পর ব্রিটিশ হাইকমিশনার হার্বার্ট স্যামুয়েল আল-হুসাইনি পরিবারের মুহাম্মদ আমিন আল-হুসাইনিকে এই পদে নিয়োগ করেন যিনি ছিলেন আরব জাতীয়তাবাদী এবং ব্রিটিশ ফিলিস্তিনের মুসলিম নেতা। প্রধান মুফতি এবং আরব উচ্চতর কমিটির নেতা হিসেবে বিশেষত ১৯৩৮-৪৫ এর যুদ্ধের সময় আল-হুসাইনি জায়নবাদের বিপক্ষে আক্রমনাত্মক বিরোধিতায় বড় ভূমিকা রাখাসহ নাৎসি জার্মানির সাথে ঘনিষ্ঠ বন্ধুত্বের সম্পর্ক তৈরি করেন। ১৯৪৮ সালে জর্ডান জেরুসালেম দখলের পর জর্ডানের রাজা প্রথম আবদুল্লাহ আল-হুসাইনিকে সরকারি ভাবে পদচ্যুত করে তাকে জেরুসালেমে প্রবেশে নিষেধাজ্ঞা প্রদান করেন। তারপর হুশাম আল-দ্বীন জারাল্লাহকে প্রধান মুফতি পদে নিয়োগ করেন। ১৯৫২ সালে জারাল্লাহের মৃত্যুর পর জর্ডানের ওয়াকফ সাদ আল-আলামিকে শূন্য পদে স্থলাভিষিক্ত করে।
ফিলিস্তিনি কর্তৃপক্ষ
১৯৯৩ সালে আল-আলামির মৃত্যু এবং জেরুসালেমের পবিত্র স্থানগুলোর বর্ধিত নিয়ন্ত্রণ ইসরায়েল থেকে ফিলিস্তিনে স্থানান্তরিত হওয়ার পর ফিলিস্তিন মুক্তি সংস্থার চেয়ারম্যান ইয়াসির আরাফাত প্রধান মুফতি হিসেবে সুলাইমান জা'আবারিকে নিয়োগ দেন যিনি ১৯৯৪ সালে মৃত্যুবরণ করেন। উনার মৃত্যুর পর আরাফাত পদে একরিমা সা'ঈদ সাবরিকে নিয়োগ দেন। সাবরিকে ২০০৬ সালে সাবরিকে ফিলিস্তিনের রাষ্ট্রপতি মাহমুদ আব্বাস পদচ্যুত করেন যিনি সাবরির রাজনীতিতে অতি-সক্রিয়তার বিষয় সম্পর্কে অবগত ছিলেন। আব্বাস মুহাম্মাদ আহমাদ হুসেইনকে নিয়োগ করেন যিনি রাজনৈতিকভাবে নিরপেক্ষ। যদিও নিয়োগ হওয়ার স্বল্প সময়ের মধ্যে হুসেইন মন্তব্য করেন যে ইসরায়েলের বিরুদ্ধে আত্মঘাতী হামলা ফিলিস্তিনিদের জন্য গ্রহণযোগ্য কৌশল।
নয়নতারা সায়গল
নয়নতারা সায়গল (জন্ম ১০ মে ১৯২৭) হলেন একজন ভারতীয় লেখিকা, যিনি ইংরেজি ভাষায় উপন্যাস ও অন্যান্য রচনা লিখেছেন। তিনি নেহরু-গান্ধি পরিবারভুক্ত একজন সদস্য, জওহরলাল নেহরুজির বোন বিজয়লক্ষ্মী পণ্ডিত-এর তিনজন কন্যাসন্তানের মধ্যে দ্বিতীয়।
নয়নতারা সায়গল ১৯৮৬ খ্রিষ্টাব্দে তার ইংরেজি ভাষায় লেখা উপন্যাস রিচ লাইক আস (১৯৮৫) বইয়ের জন্যে ভারতের জাতীয় সাহিত্য সম্পর্কিত আকাদেমি কর্তৃক প্রদত্ত সাহিত্য আকাদেমি পুরস্কার লাভ করেছিলেন।
প্রারম্ভিক জীবন
নয়নতারা সায়গলের পিতা রণজিত সীতারাম পণ্ডিত ছিলেন কাথিয়াবাড় শহরের একজন ব্যারিস্টার। এছাড়াও পণ্ডিতজি ছিলেন একজন উচ্চাঙ্গ স্তরের বিদ্বান ব্যক্তি যিনি কলহন লিখিত ঐতিহাসিক মহাকাব্য রাজতরঙ্গিণী সংস্কৃত ভাষা থেকে ইংরেজিতে অনুবাদ করেছিলেন। তিনি ভারতীয় স্বাধীনতা সমর্থন করার জন্যে গ্রেপ্তার হন এবং ১৯৪৪ খ্রিষ্টাব্দে লখনৌ শহরের জেলে বন্দি অবস্থায় তার মৃত্যু হয়; মৃত্যুর সময় তিনি রেখে গিয়েছিলেন স্ত্রী বিজয়লক্ষ্মী পণ্ডিত এবং তাদের তিন কন্যা চন্দ্রলেখা মেহতা, নয়নতারা সায়গল এবং রিতা দার।
নয়নতারা সায়গলের মা বিজয়লক্ষ্মী পণ্ডিত ছিলেন মতিলাল নেহরুজির কন্যা এবং ভারতের প্রথম প্রধানমন্ত্রী জওহরলাল নেহরুজির বোন। বিজয়লক্ষ্মী পণ্ডিত ভারতীয় স্বাধীনতা সংগ্রাম চলাকালে সক্রিয় অংশগ্রহণ করেন, যে কারণে তাকে কারাবরণ করতে হয় এবং ১৯৪৬ খ্রিষ্টাব্দে, তিনি নবগঠিত ভারত গঠনে প্রথম দলের প্রতিনিধিত্ব করেন, যাঁরা সেময়েই এম সি চাগলা মহাশয়ের সঙ্গে নবগঠিত রাষ্ট্রসংঘ সফর করেছিলেন। ভারত স্বাধীন হওয়ার পর বিজয়লক্ষ্মী পণ্ডিত ভারতের গণপরিষদের সদস্য হিসেবে কাজ করেন, ভারতের কয়েকটা রাজ্যের রাজ্যপাল হন, এবং সোভিয়েভ ইউনিয়ন, যুক্তরাষ্ট্র, মেক্সিকো, দ্য কোর্ট অফ সেন্ট জেমস, আয়ার্ল্যান্ড এবং রাষ্ট্রসংঘ এই সমস্ত জায়গায় ভারতের রাষ্ট্রদূত হিসেবে কাজ করেছিলেন। ডান|থাম্ব|নয়নতারা সায়গল [কোথায়] ফরিদা কাহলোর [কোথায়] সঙ্গে মেক্সিকো সিটিতে (১৯৪৭) ভারতের স্বাধীনতা সংগ্রামের জন্যে ১৯৩৫ থেকে ১৯৪৭ খ্রিষ্টাব্দের শেষ বছরগুলোতে নেহরু পরিবারের টালমাটাল অবস্থার কারণে বালিকা নয়নতারা সায়গলকে বিভিন্ন স্কুলে পড়াশোনা করতে হয়েছিল। পরিণামে তিনি ১৯৪৩ খ্রিষ্টাব্দে হিমালয়ান হিল স্টেশন লান্দৌর শহরের উডস্টক স্কুল থেকে স্নাতক হন এবং পরবর্তীতে ১৯৪৭ খ্রিষ্টাব্দে যুক্তরাষ্ট্রের ওয়েলেসলি কলেজ থেকে বিএ ডিগ্রি অর্জন করেন, যেখানে তিনি তার বড়ো দিদি চন্দ্রলেখার সঙ্গে পড়াশোনা করেন, যিনি দু-বছর আগে, ১৯৪৫ খ্রিষ্টাব্দে ওই কলেজ থেকে স্নাতক হয়েছিলেন। দেরাদুন শহরে তিনি কয়েক দশক বাস করেছিলেন, যে শহর লান্দৌর শহরের কাছেই ছিল, যেখানে তিনি বোর্ডিং স্কুলে (উডস্টক) পড়াশোনা করেছিলেন।
বিবাহ ও কর্মজীবন
ডান|থাম্ব|200x200পিক্সেল|নয়নতারা সায়গল ২০০৭ খ্রিস্টাব্দের নভেম্বরে হার্পার পেরেনিয়াল লিখিত মিস্টেকেন আইডেন্টিটি বইয়ের উদ্বোধন অনুষ্ঠানে বক্তব্য বলছেন। নয়নতারা সায়গল দু-বার বিবাহবন্ধনে আবদ্ধ হন, প্রথমে গৌতম সায়গলের সঙ্গে এবং পরে একজন পাঞ্জাবি ক্রিশ্চান ইএন মঙ্গত রাইয়ের সঙ্গে বিবাহ হয়, যিনি ছিলেন একজন ইন্ডিয়ান সিভিল সার্ভিস আধিকারিক। ইএন মঙ্গত রাই ৮৭ বছর বয়সে ২০০৩ খ্রিষ্টাব্দে দেরাদুনে মারা যান, যেখানে নয়নতারা এবং তিনি কয়েক দশক বাস করেছিলেন, আর যে বাড়িটা এক সময় তার মায়ের ছিল। নয়নতারা সায়গল এবং ইএন মঙ্গত রাইয়ের মধ্যে যেসব চিঠি লেখালেখি হয়েছিল, তা থেকে বাছাই করা কিছু চিঠি নিয়ে রিলেশনশিপ নামে বই প্রকাশিত হয়েছিল। ১৯৯৪ খ্রিষ্টাব্দে যখন বইটা প্রকাশিত হয়, এটা বিচিত্র মাত্রার আঘাত এবং উপলব্ধির বহির্প্রকাশ ঘটিয়েছিল। চিঠিগুলোর লক্ষণীয় বিষয় ছিল এক মহিলার নিজের মধ্যে সত্যনিষ্ঠা, তার লেখা, তার ধারণা এবং বিবাহের ভিতর ও বাইরের সম্পর্কসমূহ।
উল্লেখসমূহ
<references group="" responsive="">
খেরি লোকসভা কেন্দ্র
খেরি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
খেরি লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী অজয় কুমার মিশ্র।
পাকিস্তানি পাসপোর্ট
পাকিস্তানি পাসপোর্ট আন্তর্জাতিক ভ্রমণের উদ্দেশ্যে পাকিস্তানি নাগরিকদের প্রদান করা হয়। স্বরাষ্ট্র মন্ত্রণালয়ের অভিবাসন ও পাসপোর্ট অধিদপ্তর প্রধান (DGIP) কর্তৃক আঞ্চলিক পাসপোর্ট অফিস ও পাকিস্তানি দূতাবাস থেকে এটি প্রদান করা হয়। ২০১৪ সালের জানুয়ারী থেকে পাকিস্তানি পাসপোর্ট ৫ বা ১০ বছরের জন্য বৈধ। পাকিস্তানি আইন অনুসারে, ইসরায়েল ভ্রমণের জন্য পাকিস্তানি পাসপোর্ট বৈধ নয়। পাকিস্তানি পাসপোর্টধারীরা বিনা ভিসায় অথবা আগমনকালীন ভিসা নিয়ে ৩৯টি দেশে যাওয়ার যোগ্য।
পাকিস্তানি পাসপোর্ট মেশিন-পঠনযোগ্য এবং বায়োমেট্রিক। ২০০৪ অবধি পাকিস্তানি পাসপোর্টে বহনকারীদের হাতে লেখা বিবরণ, পাসপোর্টের ছবিটি কভার পৃষ্ঠায় আটকানো ছিল। ২০০৪ সাল থেকে পাসপোর্টগুলোর সামনে এবং পিছনের উভয় প্রচ্ছদ সমাপ্তিতে পরিচয় সম্পর্কিত তথ্য রয়েছে। এই উভয় পৃষ্ঠাগুলো পরিবর্তন রোধ করতে স্তরিত। ২০০৪ সালে পাকিস্তান বায়োমেট্রিক পাসপোর্ট প্রদান করতে শুরু করে যা আইসিএও অনুসরণ করতো না কারণ তারা "অভ্যন্তরীণ চিপ" (সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:EPassport%20logo.svg|20x20পিক্সেল) প্রতীকটি রাখেনি। ২০১২ সালে পাকিস্তান আইসিএও-কমপ্লায়েন্ট মাল্টি-বায়োমেট্রিক ই-পাসপোর্ট গ্রহণ করেছে। স্বরাষ্ট্রমন্ত্রীর মতে ২০১৩ সালে বায়োমেট্রিক পাসপোর্ট চালু করা হয়েছিল। পাকিস্তানি পাসপোর্ট ইসলামাবাদের ডিজিআইপি সদর দফতরে ছাপা হয়।
প্রকারভেদ
পাসপোর্ট আইন, ১৯৭৪ এবং পাসপোর্ট ও ভিসা সহায়িকা ১৯৭৪ পাসপোর্ট প্রদান নিয়ন্ত্রণ করে। পাকিস্তান তিন ধরনের পাসপোর্ট প্রদান করে:
সৌদি আরবের মক্কায় হজ করার আগে তাদের জন্য একটি বিশেষ হজ পাসপোর্ট প্রদান করা হতো। এগুলো এখন আর প্রদান করা হয় না এবং এখন সাধারণ পাসপোর্ট হজের জন্য ব্যবহার করা যেতে পারে।
চাক্ষুষ অবয়ব
ডান|থাম্ব| পাকিস্তানি পাসপোর্টগুলোতে একটি প্রজ্ঞাপন রয়েছে যে পাসপোর্টটি ইস্রায়েলের ভ্রমণের জন্য ব্যবহার করা যাবে না সাধারণ পাকিস্তানি পাসপোর্টগুলোতে সোনালি রঙের সামগ্রীসহ গভীর সবুজ প্রচ্ছদ থাকে। সামনের প্রচ্ছদটির কেন্দ্রবিন্দুতে পাকিস্তানের প্রতীকটি আলোকিত রয়েছে। 'Islamic Republic of Pakistan' (ইংরেজি) শব্দগুলো প্রতীকের উপরে এবং "اسلامی جمہوریہ پاکستان", "پاسپورٹ" এবং "Passport" (ইংরেজি) প্রতীকচিহ্নের নিচে খোদিত আছে আদর্শ পাসপোর্টে ৩৬ পৃষ্ঠা রয়েছে, তবে ঘন ঘন ভ্রমণকারীরা ৭২ বা ১০০ পৃষ্ঠার পাসপোর্টের জন্য আবেদন করতে পারেন।
১৯৪৮ সালে পাসপোর্ট
৩০১ শেয়ার দ্য হেনলি পাসপোর্ট ইনডেক্স (এইচপিআই) - তাদের নাগরিকদের ভ্রমণের স্বাধীনতা অনুসারে দেশগুলির বার্ষিক বৈশ্বিক র‌্যাঙ্কিং - ১৯৯২ বিশ্বব্যাপী সর্বাধিক এবং স্বল্পতম শক্তিশালী পাসপোর্টের তালিকায় পাকিস্তানের পাসপোর্টকে #১০২ তম স্থান দিয়েছে।
এইচপিআই ২০০৬ সাল থেকে এই তালিকাটি সংকলন এবং প্রদান করে আসছে যা এই দেশগুলোর নাগরিকরা ভিসা না নিয়েই যে সমস্ত গন্তব্যে যেতে পারে তার সংখ্যা অনুযায়ী এক শতাধিক দেশ থেকে পাসপোর্টের তালিকা ও তালিকা তৈরি করে।
তালিকার নিচের অর্ধেকের মধ্যে পাকিস্তানের পাসপোর্ট অবিচ্ছিন্নভাবে দেখা গেছে। যদিও ২০০৬ সালে বৈশ্বিক পাসপোর্ট র‌্যাঙ্কিং চালু করা হয়েছিল, তবে এটি বিশ্বাস করা হয় যে যদি ২০০৬ এর আগে দেশটির পাসপোর্টের এইচপিআই র‌্যাঙ্কিং এবং স্কোরিং মডেল ব্যবহার করে অনুসন্ধান করা হতো, তবে ১৯৬১ থেকে ১৯৭৪ সাল পর্যন্ত পাকিস্তানি পাসপোর্ট  বিশ্বের শীর্ষ ৩০টি পাসপোর্টের মধ্যে একটি হতো।
২০০৬: #৭৯ 2007: # 83 2008: # 87 2009: # 87 2010: # 90 2011: # 99 2012: # 100 2013: # 91 2014: # 92 2015: # 103 2016: # 103 2017: # 102
পাসপোর্ট টীকা
পাসপোর্টগুলোতে সমস্ত রাষ্ট্রের কর্তৃপক্ষকে সম্বোধন করে পাকিস্তানের রাষ্ট্রপতির একটি টীকা রয়েছে, বহনকারীকে ইসলামী প্রজাতন্ত্রী পাকিস্তানের নাগরিক হিসাবে চিহ্নিত করে এবং বাহককে বিনা বাধায় অবাধে প্রবেশের অনুমতি দেওয়া এবং কোন প্রয়োজনে সহায়তা ও সুরক্ষিত করার অনুরোধ করা হয়েছে । পাকিস্তানি পাসপোর্টগুলোর টীকাতে বলা হয়েছে: Ministry of Interior, Government of Pakistan requires & requests in the name of President of Islamic Republic of Pakistan all those to whom it may concern to allow the bearer to pass freely without let or hindrance and to afford the bearer such assistance and protection as may be necessary.
ভিসার প্রয়োজনীয়তা
২০১৯ সালে পাকিস্তানি নাগরিকদের ৩৩টি দেশ এবং অঞ্চলে ভিসা-মুক্ত বা ভিসা অন আগমন প্রবেশাধিকার রয়েছে।
সংখ্যাবোধ
মনোবিজ্ঞান শাস্ত্রের আলোচনায় সংখ্যাবোধ বলতে একটি অপ্রমাণিত আনুমানিক ধারণাকে নির্দেশ করা হয়, যা অনুযায়ী কিছু প্রাণী, বিশেষত মানুষ জৈবিক কারণে সহজাতভাবে বৃহৎ সাংখ্যিক ধারণা নিয়ে কাজ করার মানসিক ক্ষমতা রাখে। পাশ্চাত্যে ফরাসি সংজ্ঞানাত্মক স্নায়ুবিজ্ঞানী স্তানিসলাস দ্যআন ১৯৯৭ সালে তাঁর লা বস দে মাত গ্রন্থে এই ধারণাটি জনপ্রিয় করেন।
মনোবিজ্ঞানীদের অভিমত হল মানুষের সংখ্যাবোধকে দুইটি ব্যবস্থায় ভাগ করা যায়। একটি হল আসন্ন সংখ্যা পদ্ধতি, যে পদ্ধতির দ্বারা মান নির্ণয় করা যায়। অপরটি হল সমান্তরাল স্বতন্ত্রীকরণ পদ্ধতি, যার মাধ্যমে স্বতন্ত্র বস্তুসমূহ অনুসরণ করা যায় (সাধারণত ৪-এর কম সংখ্যক)। গাণিতিক সংজ্ঞানের আলোচনায় সংখ্যাবোধের সংখ্যা কিছুটা ভিন্ন। যেমন গের্স্টেন ও শার্ড বলেন যে সংখ্যাবোধ হল "কোনও শিশুর সংখ্যা নিয়ে কাজ করায় মসৃণতা ও নমনীয়তা, সংখ্যা কী বোঝায় তার বোধ, মনে মনে গাণিতিক কাজ করার সামর্থ্য, এবং বিশ্বকে পর্যবেক্ষণ করে পরিমাণবাচক তুলনা করার ক্ষমতা।"
মানুষ ছাড়া অন্য প্রাণীতে সংখ্যাবোধ বলতে সংখ্যা গণনা করার সামর্থ্য বোঝায় না, বরং কোনও বস্তুসংগ্রহে বস্তুর সংখ্যাতে পরিবর্তন উপলব্ধি করার ক্ষমতাকে বোঝায়। সব স্তন্যপায়ী প্রাণী ও অধিকাংশ পাখি তাদের বাচ্চাদের সংখ্যায় পরিবর্তন লক্ষ করে। অনেক পাখি দুই ও তিনের মধ্যে পার্থক্য করতে পারে।
গবেষকদের মতে প্রাথমিক শিক্ষার শুরুর দিকে শিশুদের সংখ্যাবোধ অর্জন খুবই গুরুত্বপূর্ণ। মার্কিন যুক্তরষ্ট্রের গণিত শিক্ষকদের জাতীয় পরিষদ প্রাক-কিন্ডারগার্টেন শিক্ষা থেকে দ্বিতীয় শ্রেণী পর্যন্ত সংখ্যাবোধকে একটি কেন্দ্রীয় ক্ষেত্র হিসেবে স্বীকার করেছে। শিশুদের সংখ্যাবোধের বিকাশের উদ্দেশ্যে শিক্ষণ কৌশল সৃষ্টি ও সেগুলি পরীক্ষা করার গবেষণা ক্ষেত্রটি সক্রিয় আছে।
২২ নং ওয়ার্ড, কলকাতা পৌরসংস্থা
২২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে পোস্তা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
বিবরণ
২২ নং ওয়ার্ডের সীমানা নিম্নরূপ: উত্তর দিকে হুগলি নদীর তীর থেকে পোর্ট ট্রাস্ট রোড ধরে কালীকৃষ্ণ ঠাকুর স্ট্রিট ও দর্পনারায়ণ ঠাকুর স্ট্রিট; পূর্ব দিকে যদুলাল মল্লিক রোড, যোগেন্দ্র কবিরাজ রো, কলাকার স্ট্রিট ও জগমোহন মল্লিক স্ট্রিট; দক্ষিণ দিকে পোর্ট ট্রাস্ট রোড থেকে মহাত্মা গান্ধী রোড ও হুগলি নদী পর্যন্ত কটন স্ট্রিট এবং পশ্চিম দিকে হুগলি নদী ও মহর্ষি দেবেন্দ্র রোড।
শুক্তিভোজী বাটান
শুক্তিভোজী বাটান হেমাটোপোডিডি পরিবারের অন্তর্গত বিরল পরিযায়ী পাখি। এদের পশ্চিম ইউরোপ, চীন,কোরিয়ায় দেখা যায়। এটি ফ্যারো দ্বীপপুঞ্জের জাতীয় পাখি।
বিবরণ
প্রজাতির গড় দৈর্ঘ্য ৪০-৪৫ সেন্টিমিটার। ঠোঁট সোজা ও লম্বা। ঠোঁটের রং লাল, ডগা মলিন। গড়ন শক্তপোক্ত ও মোটা। প্রজননকালে ঠোঁট উজ্জ্বল লাল দেখায়। চোখ টকটকে লাল। কপাল, মাথা, পিঠ গাঢ় কালো। ডানার রং কালো। লেজের ডগা ফ্যাকাসে কালো। থুতনি থেকে বুক পর্যন্ত কালো। পা ও পায়ের পাতা কমলা লাল। প্রজনন মৌসুম এপ্রিল থেকে জুলাই। পাথুরে দীপাঞ্চলের ভূমিতে ঘাস-লতাপাতা বিছিয়ে বাসা বাঁধে। দু-চারটি ডিম পাড়ে। ডিম ফুটতে লাগে ২৪-২৭ দিন। শাবক স্বাবলম্বী হতে লাগে ২৮-৩২ দিন।
স্বভাব
এদের চলাফেরায় একটু অস্থিরতা থাকলেও স্বভাবে শান্ত। বালুতটে একাকী কিংবা বাটান প্রজাতির অন্যসব পাখির সঙ্গে মিলেমিশে হেঁটে হেঁটে খাবার সংগ্রহ করে। এরা শুধু বেলাভূমিতেই নয়, শিকারের খোঁজে জলেও নামে। হাঁটুজলে নেমে এলোমেলো ঠোঁট চালিয়ে খাবার সংগ্রহ করে। এ সময় বেশির ভাগই এরা একাকী বিচরণ করে।
খাদ্যাভ্যাস
এদের প্রধান খাবার ছোট শামুক ও ঝিনুক, কেঁচোসহ অন্যান্য পোকামাকড়।
কূটযুক্তির তোড়ে নাজেহাল করা
কূটযুক্তির তোড়ে নাজেহাল করা বলতে একটি বাগ্মিতা-কৌশলকে বোঝায় যাতে একজন তার্কিক তার প্রতিপক্ষকে হয়রান বা নাজেহাল করার উদ্দেশ্যে যুক্তির সঠিকতা বা শক্তির তোয়াক্কা না করে একের পর এক মাত্রাতিরিক্ত সংখ্যক যুক্তি প্রদান করেন ও এভাবে অজস্র যুক্তিবাণে প্রতিপক্ষকে বিহ্বল ও হতচকিত করে দেন। কূটযুক্তির তোড়ে নাজেহাল করার কৌশলে যুক্তির গুণমানের চেয়ে যুক্তির সংখ্যা বা পরিমাণকে অগ্রাধিকার দেওয়া হয়।
এটিকে ইংরেজিতে প্রায়শই "গিশ গ্যালপ" অর্থাৎ "গিশের বল্গাগতি" নামে ডাকা হয়। ১৯৯৪ সালে নৃবিজ্ঞানী ইউজেনি স্কট মার্কিন সৃষ্টিবাদী ডুয়েন গিশের নামে এই কৌশলটির নামকরণ করেন। তিনি বলেন যে গিশ প্রায়শই বিবর্তনের বিরুদ্ধে যুক্তি প্রদানের সময় এই কৌশলটি প্রয়োগ করতেন। কূটযুক্তির তোড়ে নাজেহালের সাথে আরেকটি বিতর্ক কৌশলের মিল আছে, যার নাম "কথার তুবড়ি ছোটানো" (Spreading), যেখানে একজন বিতার্কিক এমন দ্রুতগতিতে কথা বলেন যে তার প্রতিপক্ষ সমস্ত উত্থাপিত যুক্তির প্রত্যুত্তর দেবার সময় পান না।
কৌশলের বিবরণ
কূটযুক্তির তোড়ে নাজেহাল করার উদ্দেশ্যে একজন বিতার্কিক খুব কম সময়ের ব্যবধানে অত্যন্ত দ্রুত গতিতে অনেকগুলি আপাতদৃষ্টিতে যথার্থ যুক্তি, অর্ধসত্য, অযথার্থ বা মিথ্যা উপস্থাপনা ও সম্পূর্ণ মিথ্যা বক্তব্য ধারাবাহিকভাবে পেশ করেন। ফলে একটি আনুষ্ঠানিক বিতর্কের নির্ধারিত সময়সীমার মধ্যে তার প্রতিপক্ষের পক্ষে ঐ কূটযুক্তির সবগুলি একবারে খণ্ডন করা সম্ভব হয় না। কূটযুক্তির তোড়ে নাজেহালকারীর প্রতিটি যুক্তি পেশ করতে যত সময় লাগে, সেগুলি খণ্ডাতে বা সেগুলি যাচাই করতে তুলনামূলকভাবে বেশি সময় লাগে; এ ব্যাপারটি আন্তর্জালে ব্র্যান্ডোলিনির সূত্র নামে পরিচিত। এই কৌশলটি প্রতিপক্ষের সময় নষ্ট করে এবং প্রতিপক্ষের বিতর্ক করার ক্ষমতার উপর সন্দেহ সৃষ্টি করতে পারে, বিশেষ করে যদি স্বাধীনভাবে তথ্যের সত্যতা যাচাইয়ের কোনও ব্যবস্থা না থাকে কিংবা যদি শ্রোতাদের মাঝে বিতর্কের বিষয় সম্পর্কে সীমিত জ্ঞান থাকে।
কূটযুক্তির তোড়ে নাজেহাল করার প্রচেষ্টা সামাল দেওয়া
ব্রিটিশ সাংবাদিক মেহদি হাসান কূটযুক্তির তোড়ে নাজেহালের প্রচেষ্টা পরাস্ত করার জন্য তিনটি ধাপের সুপারিশ করেছেন: